Štramma

La štramma è na chianda prènn de la famiglia de le Ramenacee, che se tròva ngim’a gl terrine sicch e renuse, m’pepelaziune sane sane típeche chembenènd de la pratería medeterranea.

Arrappresendazione
È na chianda ervacea che crésc assá é créa na ròssa tròppa. Le frunn sée suo tòšt, lòngh affin’a ne mètre é larie 7 mm. Gl pennacchie se tròva ngim’a ne pernucc luongh, fine é fòrt é è assá ramefecate. Lèmma che du diénd mbond’a tutt é n’arišchie luongh 1–2 mm, peluse a part pe fòre ma sule a la mmetà sott. Le frunn lòngh é tòšt puonn taglià la pèll se se cèrca de le terà štregnènnele mmane.

Spannemiénd 
Se tròva tòrn tòrn gl Mare Mediterranee é è spasa a l’Áfreca e gl nòrd, luongh le spond de la Spagna, de la Frangia, de gl Balcane, de la Turchía é de l’Asia menore. A l’Etalia se tròva a gl ciéndr-sudd, ngim’a le derrópera sécch che štave mbacc’a gl mare, n’Secilia é a la zzòna mbacc’a gl mare de la Leguria (Portofino, Capo Noli, Capo Mele), addó la spèce rarriva gl límmete nòrd de gl spannemiénd sié a l’Etalia.

Use
Gl nome grèche de ssa chianda è: αμπελος=vite e δεσμος=legame, pebbía de gl fatt ca venéva addeprata già da gl andiche p’attacca le vite; le frunn lòngh é tòšt viév’angora addeprate da gl seggiare é da gl fenare.
A cca vía de l’Etalia gl štrugl (le pernóccera fine, tòšt é lisc de gl sciuore) suo addeprate p’abbetenà ciért tipe de pašta (la fileda o fileja) o raccuote a torza p’appeccià gl fuoche.

È pure na matèria prima assá bòna pe fà la carta.

Senòneme
 Ampelodesma mauritanica Th. Dur. & Schinz.
 Ampelodesmos tenax (Vahl) Link
 Ampelodesmos bicolor (Poir.) Kunth
 Ampelodesmos effusus Steud.
 Arundo bicolor Poir.
 Arundo mauritanica Poir.
 Arundo tenax Vahl

Categurìa:Poaceae